বিএনপি চেয়ারপার্সনসহ শীর্ষ প্রায় সকল নেতা কারাগারে থাকাবস্থায় খোন্দকার দেলোয়ার ছিলেন দলের কান্ডারী  এবং তিনি হাল ধরে রেখেছিলেন সঠিকভাবেই। বক্তারা বলেন, বিএনপির ইতিহাসে খোন্দকার দেলোয়ারের নাম স্বর্ণারে লিখে রাখতে হবে শহীদ রাষ্ট্রপতি জিয়াউর রহমানের পাশেই। বক্তারা বলেন, জাতীয় স্বার্থে আমরা সকলে যদি বিএনপির পতাকাতলে আপসহীন থাকতে পারি এবং সরকারের জুলুম-নির্যাতনের বিরুদ্ধে কঠোর আন্দোলন রচনায় সম হই তবেই প্রয়াত নেতার আত্মা শান্তি পাবে।   যুক্তরাষ্ট্র বিএনপি, যুক্তরাষ্ট্র তারেক পরিষদ এবং যুক্তরাষ্ট্র জাসাসের উদ্যোগে এ ৩টি দোয়া-মাহফিল এবং শোক সমাবেশ অনুষ্ঠিত হয় ১৭ মার্চ অপরাহ্নে ব্রকলীন ও জ্যাকসন হাইটসে।  তারেক পরিষদ আন্তর্জাতিক কমিটির শোক সমাবেশে সভাপতিত্ব করেন সংগঠনের চেয়ারম্যান এবং যুক্তরাষ্ট্র বিএনপির অন্যতম যুগ্ম সম্পাদক আকতার হোসেন বাদল এবং সমাবেশ পরিচালনা করেন সাধারণ সম্পাদক রাফেল তালুকদার। প্রধান অতিথি ও বিশেষ অতিথি ছিলেন যুক্তরাষ্ট্র বিএনপির সাধারণ সম্পাদক মোস্তফা কামাল পাশা বাবুল, ড. গুলজার হোসেন, হযরত আলী, আবুল কাশেম, মাওলানা অলিউল্লাহ মোহাম্মদ আতিকুর রহমান প্রমুখ। শুরুতে মিলাদ ও দোয়া অনুষ্ঠিত হয় নিউইয়র্ক স্টেট বিএনপির সভাপতি মাওলানা অলিউল্লাহ মোহাম্মদ আতিকুর রহমানের পরিচালনায়। প্রয়াত মহাসচিব  খোন্দকার দেলোয়ারের আত্মার মাগফেরাত কামনা করা হয় এ সময়। পওে অনুষ্ঠিত আলোচনা সভায় প্রয়াত নেতার প্রতি গভীর শ্রদ্ধা জানিয়ে বক্তব্য রাখেন তারেক পরিষদের সহসভাপতি গোলাম হোসেন, যুক্তরাষ্ট্র বিএনপির সহসভাপতি আবুল কাশেম, যুগ্ম সম্পাদক জহির মোল্লাহ, মো: শাহ আলম, যুবদলের সহসভাপতি ফারুক হোসেন মজুমদার, নিউইয়র্ক সিটি বিএনপির সেক্রেটারী এম এ খালেক, তারেক পরিষদের নেতা মোহাম্মদ আলমগীর খান, হেলালুর রহমান, আমিনুল ইসলাম চৌধুরী, বদরুল হক আযাদ, আব্দুর রহিম, শেখ আনসার আলী প্রমুখ।  এদিকে যুক্তরাষ্ট্র বিএনপির শোক সভায় বক্তব্য  রাখেন মোস্তফা কামাল পাশা বাবুল, আনোয়ারুল ইসলাম, কাজী আজম, বাকির আজাদ, বেলাল মাহমুদ জসীম ভূইয়া প্রমুখ। এর আগে ব্রকলীনে বায়তুল জান্নাহ মসজিদে মিলাদ মাহফিল অনুষ্ঠিত হয় যুক্তরাষ্ট্র বিএনপির সেক্রেটারী মোস্তফা কামাল পাশা বাবুলের আয়োজনে।